ЗАЦВЯРДЖАЮ

Намеснік старшыні

Магілёўскага гарвыканкама

\_\_\_\_\_\_\_\_\_\_\_\_\_\_\_А.А. Галушка

“\_\_\_\_\_”\_\_\_\_\_\_\_\_\_\_\_\_\_\_2022 г.

ПАЛАЖЭННЕ

аб правядзенні адкрытага конкурсу дзіцячай і юнацкай творчасці

“На пачатку дарог”, прысвечанага

140-годдзю Янкі Купалы і Якуба Коласа

1. АГУЛЬНЫЯ ПАЛАЖЭННІ

Адкрыты конкурс дзіцячай і юнацкай творчасці “На пачатку дарог” (далей – Конкурс) праводзіцца з мэтай стварэння ўмоў для рэалізацыі творчага патэнцыялу навучэнцаў, выяўлення і падтрымкі таленавітай моладзі, папулярызацыі творчасці Янкі Купалы і Якуба Коласа, патрыятычнага выхавання моладзі сродкамі роднай мовы.

2. АРГАНІЗАТАРЫ КОНКУРСУ

Арганізатары Конкурсу – дзяржаўная ўстанова дадатковай адукацыі “Цэнтр творчасці “Эверэст” г. Магілёва”, аддзел ідэалагічнай работы і па справах моладзі Магілёўскага гарадскога выканаўчага камітэта.

Партнёры Конкурсу – упраўленне культуры, упраўленне па адукацыі Магілёўскага гарадскога выканаўчага камітэта, Магілёўскае абласное аддзяленне грамадскага аб’яднання “Саюз пісьменнікаў Беларусі”, Магілёўская абласная арганізацыя грамадскага аб’яднання “Беларускі саюз жанчын”, установа культуры “Заслужаны калектыў Рэспублікі Беларусь “Магілёўскі абласны драматычны тэатр”, Філіял установы “Нацыянальны мастацкі музей Рэспублікі Беларусь” “Музей В.К. Бялыніцкага-Бірулі”, Ленінская і Кастрычніцкая раённыя арганізаціі горада Магілёва РГА «Белая Русь», грамадскае аб’яднанне “Беларускі рэспубліканскі саюз моладзі”.

Арганізатарамі Конкурсу ствараецца аргкамітэт, у функцыі якога ўваходзіць прыём і апрацоўка заявак на ўдзел у Конкурсе, абранне і зацвярджэнне членаў журы (не менш чым за 5 дзён да правядзення Конкурсу), падвядзенне вынікаў і ўзнагароджанне пераможцаў Конкурсу.

3. УДЗЕЛЬНІКІ КОНКУРСУ

Да ўдзелу ў Конкурсе запрашаюцца дзеці і моладзь Рэспублікі Беларусь ва ўзросце ад 6 да 31 года ўключна.

4. УМОВЫ ПРАВЯДЗЕННЯ КОНКУРСУ

Тэрміны правядзення Конкурсу – з **24 кастрычніка па 20 лістапада 2022** года. Форма правядзення – вочна-дыстанцыйная.

Узнагароджанне пераможцаў адбудзецца **21 лістапада 2022** года.

**Конкурс праводзіцца па наступных намінацыях:**

**4.1. Уласная паэзія.**

У гэтай намінацыі выканаўцы прадстаўляюць відэазапіс твора уласнага сачынення. Тэматыка вершаў: грамадска-патрыятычная, філасофская, пейзажная, а таксама вершы, прысвечаныя творчасці і жыццю Янкі Купалы або Якуба Коласа. Творы прымаюцца на рускай і беларускай мовах.

**4.2. Мастацкае слова.**

У дадзенай намінацыі Конкурс праводзіцца па наступных формах: калектыўнае выкананне і індывідуальнае выкананне.

Удзельнікі прадстаўляюць відэазапіс уласнага выканання твораў Янкі Купалы або Якуба Коласа розных жанраў (вершы, урыўкі з раманаў, аповесцяў, апавяданняў на беларускай мове). Працягласць відэазапісу – да 5 хвілін.

**4.3 Тэатральная пастаноўка.**

Удзельнікі па напрамку “Тэатральная пастаноўка” прадстаўляюць відэазапіс пастаноўкі па творчасці Янкі Купалы або Якуба Коласа на беларускай мове. Працягласць відэазапісу – да 10 хвілін.

**4.4. Малюнкі.**

Намінацыя праводзіцца ў два этапы:

* ***Дыстанцыйны этап.*** Праводзіцца з 24 кастрычніка па 10 лістапада. Удзельнікі прадстаўляюць уласны малюнак (арыгінал) па творчасці Янкі Купалы або Якуба Коласа. Члены журы адбіраюць 9 лепшых работ (па 3 работы у кожнай узроставай катэгорыі) (пасля завяршэння Конкурсу малюнкі вяртаюцца ўдзельнікам).
* ***Вочны этап.*** 9 пераможцаў дыстанцыйнага этапа запрашаюцца 15 лістапада у ДУДА “Цэнтр творчасці “Эверэст” г.Магілёва (пр-т Дзімітрава, 65А), дзе будзе неабходна намаляваць малюнак на зададзеную тэму ў прысутнасці членаў журы. Пры сабе мець усе неабходныя матэрыялы для працы (паперу, алоўкі, фарбы, пэндзлі, палітру і іншае).

**4.5 Відэаролік.**

Удзельнікі па напрамку “Відэаролік” прадстаўляюць уласныя мультымедыйныя прэзентацыі або відэаролікі, кароткаметражныя фільмы па творчасці Янкі Купалы або Якуба Коласа, дапускаецца таксама музыкальнае суправаджэнне або агучванне. Працягласць прэзентацыі або фільма не павінна быць больш за 5 хвілін.

Удзельнікі ва ўсіх намінацыях ацэньваюцца па ўзроставых катэгорыях: дзеці (6-11 гадоў), падлеткі (12-18 гадоў), моладзь (18-31 год).

Узрост удзельніка вызначаецца на момант правядзення Конкурсу. Пры ўзнікненні спрэчнай сітуацыі члены журы маюць права запатрабаваць дакумент, які падцвярджае ўзрост удзельніка.

Заяўкі разам з матэрыяламі на ўдзел у Конкурсе неабходна накіраваць не пазней за **10 лістапада 2022 года** на электронны адрас: napacatkydarog@mail.ru з паметкай “На пачатку дарог” па наступнай форме:

ЗАЯЎКА

на ўдзел у адкрытым конкурсе дзіцячай і юнацкай творчасці

“На пачатку дарог”

|  |  |  |  |  |  |
| --- | --- | --- | --- | --- | --- |
| Намiнацыя/напрамак/форма/узроставая катэгорыя | Установа адукацыі | Прозвішча, імя канкурсанта або назва калектыву | Назватвора, аўтар | Узрост(дата, месяц, год нараджэння) | Прозвішча, імя, імя па бацьку, нумар тэлефона і электронны адрас кіраўніка |
|  |  |  |  |  |  |

Заяўка афармляецца на беларускай мове (у альбомным фармаце Word, шрыфт –TimesNewRoman, памер шрыфта – 12).

 Заяўкі, дасланыя пасля ўказанага тэрміну, не разглядаюцца.

Тэлефон для даведак:(80222) 790703–Батнарэнка - Дзідзенка Вольга Вячаславаўна.

5. ТЭХНІЧНЫЯ ЎМОВЫ ПРАВЯДЗЕННЯ КОНКУРСУ

 Конкурс праводзіцца дыстанцыйна.

Усе медыяфайлы ад удзельнікаў Конкурсу высылаюцца на электронны адрас napacatkydarog@mail.ru.

Арыгіналы малюнкаў дасылаюцца ў канверце на паштовы адрас дзяржаўнай установы дадатковай адукацыі “Цэнтр творчасці “Эверэст” г.Магілёва” (праспект Дзімітрава, 65а, г.Магілёў, 212040) або перадаюцца асабіста супрацоўнікам Цэнтра творчасці “Эверэст” па вышэй указанным адрасе.

**Работы дасылаюцца не пазней за 10 лістапада 2022 года**. Матэрыялы, дасланыя пасля указанай даты, разглядацца не будуць.

6. ПАДВЯДЗЕННЕ ВЫНІКАЎ І ЎЗНАГАРОДЖАННЕ

Адзнака работ удзельнікаў Конкурсу праводзіцца па наступных крытэрыях:

адпаведнасць тэматыцы Конкурсу;

артыстызм і сцэнічная культура;

узровень мастацкага і тэхнічнага выканання, майстэрства;

адпаведнасць рэпертуару ўзроставым асаблівасцям выканаўцаў;

захаванне часовага рэгламенту;

выкананне ўмоў Конкурсу.

**Пераможцы вызначаюцца па наступных напрамках:**

* уласная паэзія;
* мастацкае слова, індывідуальнае выкананне;
* мастацкае слова, калектыўнае выкананне;
* тэатральная пастаноўка;
* малюнкі (вочны этап);
* відэаролік.

Члены журы маюць права прысуджаць Гран-пры ў кожнай з намінацый, а таксама павялічваць або памяншаць колькасць прызавых месцаў. Па выніках конкурсу можна задаць пытанні членам журы.

Рашэнне журы канчатковае і абскарджанню не падлягае. Ацэначныя балы паводле конкурсных пратаколаў не выносяцца на ўсеагульнае абмеркаванне.

Імёны пераможцаў Конкурсу будуць размешчаны на сайце дзяржаўнай установы дадатковай адукацыі “Цэнтр творчасці “Эверэст” г.Магілёва” (эверест.бел) 22 лістапада 2022 года.

Пераможцы Конкурсу запрашаюцца на цырымонію ўзнагароджання, якая адбудзецца 21 лістапада 2022 года ў дзяржаўнай установе дадатковай адукацыі “Цэнтр творчасці “Эверэст” г.Магілёва” (праспект Дзімітрава, 65а).

7. ФІНАНСАВАННЕ

Выдаткі на арганізацыю і правядзенне Конкурса ажыццяўляюцца за кошт сродкаў дзяржаўнай установы дадатковай адукацыі “Цэнтр творчасці “Эверэст” г.Магілёва”, Магілёўскага гарвыканкама, Магілёўскай абласной арганізацыі грамадскага аб’яднання “Беларускі саюз жанчын”, Магілёўскай гарадской арганізацыі грамадскага аб’яднання “Беларускі рэспубліканскі саюз моладзі”.

Камерцыйныя і некамерцыйныя арганізацыі могуць выступаць спонсарамі і партнёрамі конкурсу, засноўваць спецыяльныя прызы па ўзгадненні з аргкамітэтам.

8. ЗАКЛЮЧНЫЯ ПАЛАЖЭННІ

Інфармацыя аб правядзенні Конкурсу размяшчаецца на афіцыйным сайце дзяржаўнай установы дадатковай адукацыі “Цэнтр творчасці “Эверэст”г. Магілёва” (эверест.бел) у раздзеле “На пачатку дарог”.

Удзельнікі конкурсу даюць згоду на апрацоўку аргкамітэтам прадстаўленных імі персанальных дадзеных з мэтай удзелу ў конкурсе, ўзнагароджання пераможцаў, афармлення неабходных дакументаў, звязаных з правядзеннем Конкурсу, сувязі з удзельнікамі конкурсу. Персанальныя дадзеныя канкурсантаў уключаюць: прозвішча, імя, імя па бацьку, дату нараджэння, кантактны тэлефон, электронны адрас, а таксама, вівэазапіс выступлення пры дыстанцыйнай форме ўдзелу.

Аргкамітэт мае права размяшчаць на сваім сайце конкурсныя работы, фотаздымкі з Конкурсу і выкарыстоўваць іх у рэкламнай прадукцыі без папярэдняй згоды з калектывам або асобным выканаўцам.

Аргкамітэт не нясе адказнасці за наяўнасць правоў на выкарыстанне заяўленых канкурсантамі твораў.

Арганізатары забяспечваюць прафесійны падыходда адбору ўдзельнікаў Конкурсу, пакідаюць за сабой права ўнясення ў дадзенае Палажэнне змяненняў і дапаўненняў, аб чым у тыднёвы тэрмін пасля прыняцця рашэння праінфармуюць удзельнікаў Конкурсу.

Дырэктар дзяржаўнай ўстановы

дадатковай адукацыі “Цэнтр творчасці

“Эверэст” г. Магілёва” І.В.Галоднікава

|  |  |
| --- | --- |
| УЗГОДНЕНАНачальнік аддзела ідэалагічнай работы і па справах моладзі Магілёўскага гарвыканкамаІ.А.Веракса | УЗГОДНЕНАНачальнік упраўлення па адукацыіМагілёўскага гарвыканкама І.Л.Рыбакова |
| УЗГОДНЕНАСтаршыня Магілёўскага абласнога аддзялення грамадскага аб’яднання “Саюз пісьменнікаў Беларусі”А.М.Казека | УЗГОДНЕНАПершы сакратар Магілёўскага гарадскога камітэта грамадскага аб’яднання “Беларускі рэспубліканскі саюз моладзі” В.Ю.Цыганова |
| УЗГОДНЕНАСтаршыня Кастрычніцкай раённай арганізаціі горада Магілёва рэспубліканскага грамадскага аб’яднання «Белая Русь» А.А.Іваненка | УЗГОДНЕНАСтаршыня Ленінскай раённай арганізаціі горада Магілёва рэспубліканскага грамадскага аб’яднання «Белая Русь» Я.І.Дуплеўскі |